2017. gada 12. septembrī Noteikumi Nr. 556

Rīgā (prot. Nr. 45 33. §)

**Grozījumi Ministru kabineta 2016. gada 15. jūlija noteikumos Nr. 484 "Kārtība, kādā organizē un īsteno darba vidē balstītas mācības"**

Izdoti saskaņā ar

Profesionālās izglītības likuma

7. panta 15. punktu

Izdarīt Ministru kabineta 2016. gada 15. jūlija noteikumos Nr. 484 "Kārtība, kādā organizē un īsteno darba vidē balstītas mācības" (Latvijas Vēstnesis, 2016, 140. nr.) šādus grozījumus:

1. Aizstāt 2. punktā vārdus "pie komersanta, iestādē, biedrībā, nodibinājumā, pie fiziskas personas, kura reģistrēta kā saimnieciskās darbības veicēja, kā arī individuālā uzņēmumā, tai skaitā zemnieku vai zvejnieku saimniecībā, un pie citiem saimnieciskās darbības veicējiem" ar vārdiem "pie komersanta, iestādē, biedrībā, nodibinājumā, pie fiziskas personas, kura reģistrēta kā saimnieciskās darbības veicēja, pašnodarbinātais vai individuālais (ģimenes) uzņēmums, tai skaitā zemnieku vai zvejnieku saimniecība, kā arī pie citiem subjektiem, kas nodarbojas ar saimniecisko (ekonomisko) darbību, tai skaitā pie publiskas atvasinātās personas".

2. Svītrot 3. punktā vārdus "darba vidē balstītai mācību profesionālās izglītības ieguves formai".

3. Papildināt noteikumus ar 10.1.1.3. apakšpunktu šādā redakcijā:

"10.1.1.3. personai ir pedagoģiskās zināšanas, kas iegūtas, apgūstot darba vidē balstītu mācību vadītājiem paredzēto izglītības programmu ne mazāk kā 32 akadēmisko stundu apjomā. Izglītības programmu izstrādā un pēc saskaņošanas ar Izglītības un zinātnes ministriju īsteno izglītības iestādes;".

4. Papildināt noteikumus ar 14. un 15. punktu šādā redakcijā:

"14. Šo noteikumu 10.1.1. apakšpunktā minētās prasības par pedagoģisko kompetenci darba vidē balstītu mācību vadītājam piemēro ar 2019. gada 1. janvāri.

15. Līdz 2018. gada 31. decembrim personai ir tiesības vadīt izglītojamā individuālā plāna īstenošanu uzņēmumā, ja persona ir uzsākusi vai pabeigusi šo noteikumu 10.1.1.2. vai 10.1.1.3. apakšpunktā minētās izglītības programmas apguvi."

Ministru prezidents Māris Kučinskis

Izglītības un zinātnes ministrs Kārlis Šadurskis